पाएं अपने शहर की ताज़ा ख़बरें और फ्री ई-पेपरडाउनलोड करें
हिंडौनसिटी राजकीय अस्पताल मेंं गत तीन दिनों से कोरोनावायरस के संदिग्ध मरीजों की लगातार हो रही मौतों के आंकड़ों मे गिरावट आने व कोरोना संक्रमित मरीजों की ठीक होने होने से चिकित्सा प्रशासन ने राहत की सांस ली है।डॉ.आशीष शर्मा ने बताया कि 25 अप्रेल के बाद अस्पताल में भर्ती होने वाले कोरोना संदिग्ध मरीजों की संख्या में एक साथ बढ़ोतरी थी। जिसमें जहां 25 अप्रेल को 14 मरीज, 26 अप्रेल को 18, 27 को 22 तथा 28 अप्रेल को यह संख्या बढ़कर 29 हो गई। इस तरह केवल 3 दिन में अस्पताल में भर्ती होने वाले मरीजों की संख्या दोगुनी हो गई। इसी दौरान 29 व 30 अप्रेल को भर्ती होने वाले मरीजों की संख्या में कुछ कमी हुई।
फिर 1 मई को 22 मरीज व 2 मई को 30 मरीज भर्ती हुए। इसके बाद भर्ती होने वाले मरीजों की संख्या में लगातार कमी आने लगी। जानकारी के अनुसार 3 मई को 23 व 4 मई को भर्ती होने वाले मरीजों की संख्या केवल 9 व 3 मई को नए भर्ती मरीजों की संख्या 14 रही। इस तरह 3 दिनों से कोरोना संदिग्ध मरीजों की संख्या में लगातार कमी आ रही है।डॉ.शर्मा ने बताया कि अब तक भर्ती हुए 250 मरीजों में से केवल 57 मरीज अस्पताल में भर्ती हैं। जिनका उपचार चल रहा है। शेष की छुट्टी कर दी गई है।बुधवार को 14 मरीज भर्ती हुए और 9 मरीजों को उपचार के बाद छुट्टी दे दी। वहीं चार की मौत हो चुकी है। उन्होंने लोगों को पूरी तरह सावधान रहने व सरकार द्वारा जारी गाइडलाइन का पालन करने की अपील की है।साथ ही कहा कि किसी भी मरजी को सांस लेने में परेशानी होती है वह उल्टा लेट और अपना आत्मविश्वास नहीं खोए।
अच्छी खबर: दो मरीज को वेंटिलेटर पर मिला उपचार, जिला कलेक्टर ने किया ऑक्सीजन प्लांट का निरीक्षण
हिंडौनसिटी |शहर के राजकीय अस्पताल में भर्ती कोविड-19 के लिए बुधवार से वेंटीलेटर का उपयोग लेना शुरू करते हुए दो मरीजों का उपचार भी शुरू कर दिया।कोविड-19 के प्रभारी डॉ.आशीष शर्मा ने बताया कि शहर के राजकीय अस्पताल में भर्ती कोविड-19 के उपचार के दौरान हालत ज्यादा गंभीर होने के कारण 2 मरीजों को बुधवार को वेंटिलेटर पर लिया गया। राजकीय अस्पताल में वेंटिलेटर को प्रशिक्षित चिकित्सक नहीं होने के कारण उपयोग में नहीं लिया जा रहे थे। इसके बाद डॉ. एस पी सोलंकी को प्रशिक्षण के लिए भेजा गया। प्रशिक्षण लेने के बाद ड्यूटी पर लौटे डा.सोलंकी ने अस्पताल की कोविड-19 में भर्ती 2 मरीजों को वेंटिलेटर पर ले लिया।
हिण्डौन सिटी | क्षेत्र में फैल रहे कोरोनावायरस संक्रमण के चलते अस्पताल में मरीजों के लिए ऑक्सीजन की हो रही मारामारी की शिकायत एवं ऑक्सीजन आवंटन में लापरवाही बरतने की शिकायत पर जिला कलेक्टर के निर्देश पर गत दिवस से ऑक्सीजन आवंटन को प्रशासन ने अपने हाथों में ले लिया । इसके बाद बुधवार को जिला कलेक्टर सिद्धार्थ सिहाग ने व्यवस्थाओ का फीडबैक लेते हुए ऑक्सीजन प्लांट का निरीक्षण भी किया।
राजकीय अस्पताल में लगे ऑक्सीजन प्लांट में 24सिलेंडर प्रतिदिन का उत्पादन होता है । जिससे अस्पताल परिसर के 64 यूनिट डायरेक्ट सप्लाई से जुड़ी हुई हैं । वहीं कुछ लोगों को सिलेंडर से भी ऑक्सीजन की आपूर्ति की जा रही है । उपखंड अधिकारी को प्रशासन की निगरानी में उचित व्यवस्था करने के निर्देश दिए। निर्देश के बाद उप जिला कलेक्टर सुरेश कुमार यादव ने ऑक्सीजन आवंटन के लिए पूरी व्यवस्थाएं प्रशासन के हाथों में ले ली। उन्होंने बताया कि ऑक्सीजन आवंटन के लिए तहसीलदार मनीराम खीचड़ के नेतृत्व में गठित कमेटी में गिरदावर, हल्का पटवारी, पुलिस के जवान एवं चिकित्सकों को 24घंटे नियुक्त किया गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn